Diari Oficial de la Generalitat Valenciana


Sumari del DOGV 6696, del 20-01-2012 (2012/466)

RESOLUCIÓ de 20 de desembre de 2011, de la Direcció General d'Avaluació, Qualitat i Atenció al Pacient de la Conselleria de Sanitat, per la qual concedix l'autorització sanitària a l'Hospital Universitari Doctor Peset per a fer extraccions i trasplantaments de membrana amniòtica per a patologia oftàlmica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6696

Data del DOGV
:   20-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/466


Data del document
:   20-12-2011

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 20 de desembre de 2011, de la Direcció General d'Avaluació, Qualitat i Atenció al Pacient de la Conselleria de Sanitat, per la qual concedix l'autorització sanitària a l'Hospital Universitari Doctor Peset per a fer extraccions i trasplantaments de membrana amniòtica per a patologia oftàlmica. [2012/466]  
Vicente Pastor Navarro, director de l'Hospital Universitari Doctor Peset, va presentar la sol·licitud d'autorització d'este centre per a fer extraccions i trasplantaments de membrana amniòtica per a patologia oftàlmica.  
La Direcció General d'Ordenació i Assistència Sanitària i la Direcció del Programa de Trasplantaments de la Comunitat Valenciana informen favorablement sobre l'autorització sol·licitada.  
La Direcció Territorial de Sanitat de València ha comprovat que el centre té tots els requisits exigits per a esta autorització.  
  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent segons el que disposen l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a activitats d'extracció i trasplantament d'òrgans, teixits i cè lules, el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 111/2011, de 2 de setembre, del Consell, pel qual aprova el Reglament Orgànic i Funcional de la Conselleria de Sanitat i modifica el Decret 25/2005, de 4 de febrer, del Consell, pel qual aprova els Estatuts reguladors de l'Agència Valenciana de Salut.  
  
2. Es complix el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
  
Vistos els antecedents de fet i els preceptes legals esmentats i la resta que s'apliquen, resolc:  
Concedir l'autorització sanitària per a fer extraccions i trasplantaments de membrana amniòtica per a patologia oftàlmica a l'Hospital Universitari Doctor Peset. Esta autorització és vàlida per un període de quatre anys, a partir de la data d'esta resolució.  
Es pot revocar l'autorització en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es comunica a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la notificació.  
  
València, 20 de desembre de 2011.- El director general d'Avaluació, Qualitat i Atenció al Pacient: Ignacio Ferrer Cervera.